CELEX: 62009CN0041
Language: da
Date: 2009-01-29 00:00:00
Title: Sag C-41/09: Sag anlagt den 29. januar 2009 — Kommissionen for De Europæiske Fællesskaber mod Kongeriget Nederlandene

6.6.2009   
            
            
               DA
            
            
               Den Europæiske Unions Tidende
            
            
               C 129/2
            
         Sag anlagt den 29. januar 2009 — Kommissionen for De Europæiske Fællesskaber mod Kongeriget Nederlandene
   (Sag C-41/09)
   2009/C 129/03
   Processprog: nederlandsk
   
      Parter
   
   
      Sagsøger: Kommissionen for De Europæiske Fællesskaber (ved D. Triantafyllou og W. Roels, som befuldmægtigede)
   
      Sagsøgt: Kongeriget Nederlandene
   
      Sagsøgerens påstande
   
   
               —
            
            
               Det fastslås, at Kongeriget Nederlandene har tilsidesat sine forpligtelser i henhold til artikel 12 i, sammenholdt med bilag H til, sjette momsdirektiv (1) — artikel 96, 97 og 98 samt artikel 99, stk. 1, i, sammenholdt med bilag III til, momsdirektivet (2) — idet det har anvendt en nedsat momssats på levering, indførsel og erhvervelse inden for Fællesskabet af visse levende dyr, navnlig heste, der normalt ikke er bestemt til tilberedning eller produktion af levnedsmidler eller foder.
            
         
               —
            
            
               Kongeriget Nederlandene tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen er af den opfattelse, at den nederlandske momslov er i strid med momsdirektivets artikel 96, 97 og 98 samt artikel 99, stk. 1, sammenholdt med bilag III hertil, idet den anvender en nedsat momssats på levering af visse levende dyr (navnlig heste) også i tilfælde, hvor disse dyr ikke er bestemt til fremstilling eller produktion af næringsmidler. Kommissionen er nærmere bestemt af den opfattelse, at levende dyr — og navnlig heste — der normalt ikke er bestemt til anvendelse som næringsmiddel, ikke er omfattet af kategori 1 i bilag III til momsdirektivet.
   Kategori 1 i bilag III skal ligesom enhver anden bestemmelse om de nedsatte momssatser efter fast retspraksis fortolkes strengt. Desuden finder den nedsatte sats i betragtning af ordlyden af kategori 1 i bilag III til direktivet anvendelse på levnedsmidler.
   
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 11).